CELEX: 32008R0269
Language: bg
Date: 2008-03-19 00:00:00
Title: Регламент (ЕО) № 269/2008 на Комисията от 19 март 2008 година относно установяване на забрана на риболова на синя молва в зони VI и VII на ICES (води на Общността и води, които не са под суверенитета или юрисдикцията на трети държави) от страна на съдове под флага на Испания

20.3.2008   
            
            
               BG
            
            
               Официален вестник на Европейския съюз
            
            
               L 81/35
            
         
      РЕГЛАМЕНТ (ЕО) № 269/2008 НА КОМИСИЯТА
   
   от 19 март 2008 година
   относно установяване на забрана на риболова на синя молва в зони VI и VII на ICES (води на Общността и води, които не са под суверенитета или юрисдикцията на трети държави) от страна на съдове под флага на Испания
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
   като има предвид, че:
   
               (1)
            
            
               Регламент (ЕО) № 2015/2006 на Съвета от 19 декември 2006 г. за определяне на риболовните възможности за 2007 г. и 2008 г. за риболовните кораби на Общността за някои дълбоководни рибни запаси (3) определя квотите за 2007 г. и 2008 г.
            
         
               (2)
            
            
               Според получената от Комисията информация уловът на посочения в приложението към настоящия регламент рибен ресурс от съдове, плаващи под флага на или регистрирани в посочената в същото приложение държава-членка, изчерпа отпуснатата за 2008 г. квота.
            
         
               (3)
            
            
               Следователно е необходимо да бъде забранен риболовът на този рибен ресурс, както и неговото съхраняване на борда, трансбордиране и разтоварване,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Посочената в приложението към настоящия регламент квота за риболов, отпусната за 2008 г. на цитираната в същото приложение държава-членка, се счита за изчерпана от постановената в него дата.
   Член 2
   Забрани
   Забранява се уловът на посочения в приложението към настоящия регламент рибен ресурс от съдове, плаващи под флага на или регистрирани в цитираната в същото приложение държава-членка, считано от постановената в него дата. След тази дата се забранява също така, този рибен ресурс, уловен от посочените по-горе съдове, да се съхранява на борда, трансбордира или разтоварва.
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 март 2008 година.
      
         
            За Комисията
         
         Fokion FOTIADIS
         
         
            Генерален директор на Генерална дирекция „Рибарство и морско дело“
         
      
   
   
      (1)  ОВ L 358, 31.12.2002 г., стр. 59. Регламент, последно изменен с Регламент (ЕО) № 865/2007 (ОВ L 192, 24.7.2007 г., стр. 1).
   
      (2)  ОВ L 261, 20.10.1993 г., стр. 1. Регламент, последно изменен с Регламент (ЕО) № 1967/2006 (ОВ L 409, 30.12.2006 г., стр. 9, поправен с ОВ L 36, 8.2.2007 г., стр. 6).
   
      (3)  ОВ L 384, 29.12.2006 г., стр. 28. Регламент, последно изменен с Регламент (ЕО) № 1533/2007 (ОВ L 337, 21.12.2007 г., стр. 21).
   
      ПРИЛОЖЕНИЕ
      
                  №
               
               
                  01/DSS
               
            
                  Държава-членка
               
               
                  ИСПАНИЯ
               
            
                  Ресурс
               
               
                  BLI/67-
               
            
                  Вид
               
               
                  Синя молва (Molva dypterygia)
                  
               
            
                  Зона
               
               
                  Водите на Общността и водите, които не попадат под суверенитета или юрисдикцията на трети страни, от VI и VII
               
            
                  Дата
               
               
                  4.2.2008 г.